สำหรับคนที่ใส่ใจและชอบอาหารแบบสุขภาพ หรือจะเป็นคนที่แพ้แป้งสาลีนมเนยและไข่ น่าจะเป็นกลุ่มเป้าหมายของร้านนี้เป็นพิเศษเลยทีเดียว  เพราะเมนูส่วนใหญ่ของที่นี่เน้นอาหารที่มีส่วนผสมของ ถั่วเหลือง ผัก ผลไม้ ข้าวไม่ขัดสี ถั่ว และรสชาติต้องบอกว่าการปรุงรสจะเน้นการคงวัตถุดิบของอาหารเป็นหลัก 
การมาที่ร้านขับรถเข้ามาในซอยเอกมัย 10 ประมาณ 200 ถึง 300 เมตร ตัวร้านจะอยู่ซ้ายมือจะเห็นป้ายหน้าร้านชัดเจนมีที่จอดรถเพียงแค่สองคัน อาจจะยากหน่อยสำหรับคนที่ไม่ได้อยู่แถวนี้ นอกจากเรณูเพื่อสุขภาพแล้วความดีงามของร้านยังมีเรื่องของบรรยากาศที่เหมาะสมกับการทำงานมีปลั๊ก และ Wifi ฟรี 
ในเรื่องเมนูอาหาร เริ่มด้วย เครื่องดื่มแบบ Smoothie กับ " Apple & Kiwi" 120 บาท กับ "กาแฟคาปูชิโน"90 บาท เพิ่มความสดชื่นกระปรี้กระเปร่าในวันใหม่ น้ำผลไม้รสชาติดีปั่นได้ละเอียด มีส่วนผสมเพิ่มความหวานนิดหน่อย กาแฟรสชาติอาจจะกลางๆ ไม่ได้โดดเด่นมากเหมือนร้านที่เน้นกาแฟจริงๆ แต่ก็เข้มข้นดื่มได้ 
มาในเมนูที่สองน่าจะเป็นเมนูที่ชอบสุด " Chia Pudding Acai Jar with Fresh Fruit" 240 บาท  มี gluten, nut- free, ผลไม้สดอย่างสตอเบอรี่ วางอยู่ด้านบน ทานแล้วอารมณ์เหมือนทาน strawberry smoothie แต่เพื่มพลังงานด้วย chia เพื่อสุขภาพแท้ๆ ปิดท้ายกับมื้อนี้ด้วย "Stew Pork Rib with Rice" จานนี้ ออกจะรสชาติเบาๆไปหน่อย อาจจะเป็นเพราะเป็นอาหารแนวสุขภาพ แต่หมูก็เปื่อยๆดี เสียดายหมูน้อยไปนิดนึง
ที่นั่ง : 4-5 โต๊ะ